สังคมข่าวหุ้น
*...ดัชนีตลาดหุ้นไทยปิดที่ระดับ 1,612.98 จุด ลดลง 4.67 จุด มูลค่าการซื้อขาย 110,189.28 ล้านบาท รับแรงกดดันจากผลประชุมเฟดที่ส่งสัญญาณขึ้นดอกเบี้ย ในช่วงสัปดาห์นี้รอดูการประชุมคณะกรรมการนโยบายการเงิน (กนง.) พร้อมติดตามสถานการณ์แพร่ระบาดของไวรัสโควิด-19 รวมถึงการเร่งฉีดวัคซีน ก่อนที่จะมีการเปิดประเทศ...
20 มิ.ย. 2564

*…ดัชนีตลาดหุ้นไทยปิดที่ระดับ 1,612.98 จุด ลดลง 4.67 จุด มูลค่าการซื้อขาย 110,189.28 ล้านบาท รับแรงกดดันจากผลประชุมเฟดที่ส่งสัญญาณขึ้นดอกเบี้ย ในช่วงสัปดาห์นี้รอดูการประชุมคณะกรรมการนโยบายการเงิน (กนง.) พร้อมติดตามสถานการณ์แพร่ระบาดของไวรัสโควิด-19 รวมถึงการเร่งฉีดวัคซีน ก่อนที่จะมีการเปิดประเทศ…
*…GUNKUL ราคาหุ้นล่าสุด (18 มิ.ย. 64) พุ่งแรง 14.55% ด้วยมูลค่าการซื้อขายหนาแน่น 6,193 ล้านบาท คาดนักลงทุนเข้ามาเก็งกำไรจากธุรกิจกัญชง ลุ้นในช่วง 2 สัปดาห์นี้ ภาครัฐทยอยประกาศใบอนุญาตกัญชงเพิ่มเติม ส่วนธุรกิจพลังงาน และงานก่อสร้าง ก็ยังดีต่อเนื่อง พื้นฐานดี จัดว่าน่าจับตาเป็นอย่างยิ่ง…
*…IMH ส่งซิกผลงานไตรมาส 2/64 สวย คาดมีรายได้มากกว่า 150 ล้านบาท เติบโตต่อเนื่องจากช่วงเดียวกันของปีก่อน มั่นใจรายได้ปีนี้แตะ 600 ล้านบาท ถือว่าการเติบโตแบบก้าวกระโดด จากปีก่อนที่ราว 248 ล้านบาท ล่าสุดประกาศคว้าสิทธิลงทะเบียน เป็นสถานพยาบาลให้บริการฉีดวัคซีนตัวเลือก “ซิโนฟาร์ม” ของราชวิทยาลัยจุฬาภรณ์ เป็นที่เรียบร้อย เตรียมดีเดย์ฉีดเข็มแรก 25 มิ.ย.นี้ แย้มมีลูกค้าเลือกขอรับบริการฉีดกับ IMH แล้วกว่า 35,000 ราย มั่นใจภายในไตรมาส 3/64 นี้ จะมีผู้ใช้บริการครบ 50,000 ราย หรือ 100,000 โดส อย่างแน่นอน…
*…TPOLY คว้างานก่อสร้างโครงการจัดหาน้ำดิบฯ จ.ระยอง มูลค่า 191 ล้านบาท ลุยประมูลงานใหม่ ภาครัฐ-เอกชนต่อเนื่อง ตั้งเป้าปลายปีนี้แบ็กล็อกทะลุ 3,000 ล้านบาท คาดจะทยอยรับรู้รายได้ตามเป้าหมายที่ตั้งไว้…
*…MBK โดยศูนย์การค้า เอ็ม บี เค เซ็นเตอร์ แนะนำโปรโมชันแคมเปญสุดคุ้ม อิ่มไม่อั้น!!! ข้าวแกงบุฟเฟ่ต์ ในราคาเพียง 49 บาท จาก TOO FAST FOODS ชั้น G โซน TAKE HOME ยกขบวนเมนูอาหารหมุนเวียนหลากหลายเมนูให้ได้เลือกสรรและเติมได้ไม่อั้น ตั้งแต่วันนี้เป็นต้นไป…
*…ศูนย์การค้าโรบินสันไลฟ์สไตล์ ในเครือ CRC เดินหน้าช่วยเหลือเยียวยาคู่ค้าและผู้ประกอบการธุรกิจ ผ่าน 3 กลยุทธ์หลักที่สำคัญ ‘Omni-Channel Mall–สินเชื่อเพิ่มสภาพคล่อง–ดูแลค่าเช่าตามความเหมาะสม’ เพื่อกู้วิกฤตโควิด-19 ให้คู่ค้าและผู้ประกอบการธุรกิจราว 3,000 ร้านค้าใน 24 สาขาทั่วประเทศ…
*…ตลาดหลักทรัพย์ฯ ให้ ADD, IMH, JAS, MACO, MACO-W2, RS-W4, SEAOIL, SIMAT, SIMAT-W3, SIMAT-W4 ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) เริ่มตั้งแต่ 21 มิ.ย.-30 ก.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ GLOCON, GLOCON-W4, JWD  ใช้ถึง 21 มิ.ย. 64 ส่วน NCL ใช้ถึง 22 มิ.ย. 64 ขณะที่ DELTA, PPS ใช้ถึง 23 มิ.ย. 64 ด้าน B, B-W4, AEC, AEC-W6, DITTO, INOX, VPO ใช้ถึง 25 มิ.ย. 64 EFORL ใช้ถึง 29 มิ.ย. 64 TH ใช้ถึง 1 ก.ค. 64 ฟาก KOOL, SKE, VIBHA-W3, WINMED, WORK ใช้ถึง 2 ก.ค. 64 COMAN ใช้ถึง 8 ก.ค. 64 EE ใช้ถึง 9 ก.ค. 64 และ BEAUTY, 7UP, 7UP-W4, JCK, JCK-W6, PACO, U, U-P, U-W4 ใช้ถึง 23 ก.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.